ປະທານາທິບໍດີ ໂອບາມາ ຕ້ອງການເງິນທຶນ ເພີີ້ມເຕີມ ແກ່ຕຳຫລວດ ຫລັງຈາກຄວາມບໍ່ສະຫງົບທີ່ເມືອງ Ferguson
ປະທານາທິບໍດີ ໂອບາມາ ຮ້ອງຂໍເງິນທຶນເພີີີ້ມເຕີມແກ່ຕຳຫລວດ ເພີື່ອປັບປຸງການປະຕິບັດງານ ຫລັງຈາກ ຄວາມບໍ່ສະຫງົບທີ່ເມືອງ Ferguson
ປະທານາທິບໍດີສະຫະລັດ ທ່ານ Barack Obama ກຳລັງຮ້ອງ ຂໍໃຫ້ລັດຖະ ບານກາງໃຊ້ຈ່າຍເງິນເພີ້ມຂຶ້ນຫລາຍລ້ານໂດລາ ເພື່ອປັບປຸງກຳລັງຕຳຫລວດ ຢູ່ໃນທົ່ວປະເທດ ໃນການສະໜອງ ຕອບຕໍ່ການຍິງ ຊາຍໜຸ່ມຜີວດຳທີ່ບໍ່ຕິດອາ ວຸດ ໂດຍຕຳຫລວດ ຜີວຂາວ ໃນຂະນະທີ່ມີການປະເຊີນໜ້າກັນຢູ່ຖະໜົນສາຍນຶ່ງ ທີ່ ເມືອງ Ferguson ລັດ Missouri ໃນເຂດພາກກາງຂອງສະຫະລັດ ຫລັງຈາກມີການປະຊຸມກັນ ທີ່ທຳນຽບຂາວ ໃນວັນຈັນວານນີ້ກັບ ຄະນະລັດຖະ ບານຂອງທ່ານ ບັນດາຜູ້ນຳສິດທິພົນລະເມືອງ ແລະ ບັນດາເຈົ້າໜ້າທີ່ຕຳຫລວດ ແລ້ວ ທ່ານ Obama ໄດ້ປະກາດສະ ເໜີໃຫ້ໃຊ້ຈ່າຍເງິນຫຼາຍກວ່າ 260 ລ້ານ ໂດລາ ສຳຫລັບກຳລັງຕຳ ຫລວດຢູ່ໃນທົ່ວສະຫະລັດ ທ່ານກ່າວວ່າ ເງິນໃນຈຳ ນວນເພີ້ມເຕີມນີ້ ຈະຊື້ກ້ອງຖ່າຍຮູບ ຕິດໂຕ 50,000 ອັນ ໃຫ້ແກ່ຕຳຫຼວດເພື່ອໃຊ້ບັນທຶກເຫດການໃນເວລາເຂົາເຈົ້າຈັບກຸມພົນ ລະເຮືອນ ພ້ອມທັງໃຊ້ເປັນທືນໃນການເຝິກອົບຮົມໃຫ້ແກ່ຕຳຫລວດ ປະທານາທິບໍດີ ຍັງໄດ້ປະກາດວ່າ ຈະຕັ້ງຄະນະກຳມະການພິເສດ ເພື່ອສຶກສາກ່ຽວກັບ ການປັບປຸງການປະຕິບັດງານຂອງຕຳຫຼວດ ທ່ານກ່າວວ່າ ຊາວຜິວດຳ ອາເມຣິກັນມີ ຄວາມຮູ້ສຶກວ່າ ເຂົາເຈົ້າບໍ່ໄດ້ຮັບການປະຕິບັດຕໍ່ຢ່າງເປັນທຳຈາກເຈົ້າໜ້າທີ່ຕຳຫລວດ ຊຶ່ງພາໃຫ້ເກີດໃນອັນທີ່ທ່ານຮ້ອງວ່າ “ຄວາມບໍ່ໄວ້ເນື້ອເຊື່ອໃຈທີ່ຍັງມີຢູ່” ໃນບັນດາປະຊາ ຄົມ ແລະເຮັດໃຫ້ປະເທດຊາດອ່ອນແອ ໃນການຖະແຫຼງທີ່ນະຄອນ Atlanta ໃນວັນຈັນວານນີ້ ຢູ່ໂບດປະຫວັດສາດຊຶ່ງ ຄັ້ງນຶ່ງມື້ ລາງພະອາຈານ Matin Luther King Junior ເຄີຍເປັນຜູ້ນຳພານັ້ນ ລັດຖະມົນຕີ ກະ ຊວງຍຸຕິທຳສະຫະລັດທ່ານ Eric Holder ຍັງໄດ້ປະກາດແຜນ ການໃໝ່ຂອງກະຊວງຍຸ ຕິທຳທີ່ແນໃສ່ເພື່ອຍຸດຕິການກວດຂໍ້ມູນທາງດ້ານຜິວພັນ ແລະໃຫ້ການຄໍ້າປະກັນ ກ່ຽວກັບ ການປະຕິບັດໜ້າທີ່ແບບຍຸດຕິທຳແລະມີປະສິດ ທິຜົນຂອງຕຳຫຼວດ